text: La majoria de treballadors de RTVE rebutja el nomenament d'Enric Hernández com a cap d'Informació La República
  La majoria de treballadors de RTVE rebutja el nomenament d'Enric Hernández com a cap d'Informació
  Ho expressen en un referèndum
  Enric Hernández, exdirector d'El Periódico / ACN
  Els treballadors de la Radiotelevisió Espanyola han rebutjat la designació de l'exdirector d'El Periódico de Catalunya, Enric Hernández, com a nou responsable d'Informació i Actualitat. Així ho han expressat en un referèndum que ha deixat clar que el 65% dels participants s'han oposat al seu nomenament. Segons ha avançat 'El Independiente', Hernández hauria obtingut només 95 vots a favor (14,7%) i 419 en contra (65%), mentre que 131 treballadors (20,3%) haurien votat en blanc.
  Malgrat que el resultat del referèndum no és vinculant ni paralitza el nomenament de l'exdirector d'El Periódico, des del Consell d'Informatius l'han reivindicat com "un instrument que tenen els professionals per mostrar la seva posició sobre els càrrecs directius dels quals depenen" i han lamentat la baixa participació.